Рени

Рени () нь Re гэж тэмдэглэгддэг, атомын дугаар 75 бүхий химийн элемент юм. Мөнгөлөг цагаан, хүнд, үелэх системийн 7-р бүлгийн гуравдугаар эгнээний шилжилтийн металл болно. Дунджаар 1 тэрбумны нэгийн (ppb) агууламжтай байдаг рени нь дэлхийн царцдас дахь хамгийн ховор элементүүдийн нэг билээ. Чөлөөт элементийн хайлах температур нь элементүүд дунд гуравт, буцлах температур нь нэгт орох өндөр температур байдаг. Рени нь химийн хувьд мангантай төстэй бөгөөд молибден, зэс баяжуулалтын явцад дайвар бүтээгдэхүүн болж гарч ирнэ. Исэлдэлтийн зэрэг нь −1-ээс +7 хүртэл өргөн хүрээтэй байдаг.

Рени нь байгаль дээр байдаг тогтвортой элементүүд дундаас хамгийн сүүлд буюу 1925 онд нээгджээ (франци нь байгальд байдаг элементүүдээс хамгийн сүүлд мэдэгдсэн элемент боловч тогтворгүй юм). Уг элемент нь Европ тивд урсдаг Райн мөрний нэрээр нэрлэгджээ.

Тийрэлтэт хөдөлгүүр хийхэд хэрэглэгддэг, никельд суурилсан тусгай хайлшийн 6% хүртэлхийг рени бүрдүүлдэг бөгөөд энэ нь тус элементийн хамгийн их хэрэглээ болж байна. Дараа нь химийн аж үйлдвэрт катализын зорилгоор хэрэглэдэг. Эрэлттэйгээ харьцуулахад олдоц багатай тул хамгийн өндөр үнэтэй аж үйлдвэрийн металл бөгөөд 2009 оны байдлаар дунджаар нэг килограмм нь US$6,000 гаруй байв.

 Цахим холбоос 

 Эшлэл 

Ангилал:6-р үеийн элемент
Ангилал:Гексагональ талст систем
Ангилал:Цахилгаан техникийн материал